এ প্রসঙ্গে জানতে চাইলে সাবেক তত্ত্বাবধায়ক সরকারের অর্থ ও বাণিজ্য উপদেষ্টা ড. এবি মির্জ্জা আজিজুল ইসলাম বাংলা ট্রিবিউনকে বলেন, ‘এক্ষেত্রে অনেক চ্যালেঞ্জ রয়েছে। তা হলো অনেক টাকা বিনিয়োগ করা এসব কারখানায় উৎপাদিত পণ্যের কাঙ্ক্ষিত দর পাওয়া। এ ধরনের কারখানা বাংলাদেশের জন্য আন্তর্জাতিক বাজারে সম্ভাবনা তৈরি করবে নিঃসন্দেহে। এখনই ভালো ক্রয়াদেশ নাও হতে পারে। তবে কারখানা সংস্কারের চলমান গতি অব্যাহত রাখতে হবে এবং অবকাঠামোগত অন্যান্য সুবিধার ক্ষেত্র তৈরি করতে হবে। তখন ধীরে ধীরে এর সুবিধা পাওয়া যাবে। আর এগুলো করতে হলে বড় অঙ্কের বিনিয়োগ চলমান রাখতে হবে।’